Nájomná zmluva č. .........................................
(§ 663 a nasl. zákona č. 40/1964 Zb. Občiansky zákonník)

ZMLUVNÉ STRANY

Prenajímateľ:	Mesto Košice
	so sídlom: Trieda SNP 48/A, Košice
	štatutárny orgán:  MUDr. Richard Raši, PhD., MPH, primátor mesta
	IČO: 00691135    
	DIČ: 2021186904
	bankové spojenie : Prima banka Slovensko, a. s.
	číslo účtu: 0442486001/5600
	variabilný symbol: číslo zmluvy

Nájomca:	Meno / názov: .................................................................................................................
                               
	Sídlo / bydlisko: ...............................................................................................................
                               
	IČO: .............................................. DIČ: ..............................................

sa dohodli na uzavretí tejto nájomnej zmluvy v zmysle § 663 zákona č. 40/1964 Zb. Občiansky zákonník v platnom znení.

Článok I.
Predmet zmluvy

(1)	Predmetom zmluvy je nájom časti objektu Steelparku špecifikovaným v ods. 2, ktorý prenajímateľ prenecháva nájomcovi do dočasného užívania za účelom umiestnenia predajných prístrojov, najmä v rámci podujatí organizovaných do konca roku 2013 v Kulturparku v Košiciach (ďalej len „podujatie“), ktoré organizuje prenajímateľ spolu s neziskovou organizáciou Košice – Európske hlavné mesto kultúry 2013 (ďalej len „spoluorganizátor“) ako kultúrno-spoločenské aktivity, ktoré svojím charakterom a obsahom budú napĺňaním cieľov projektu, cieľov opatrenia 7.1 ROP a cieľov prioritnej osi 7 ROP v súvislosti s realizáciou projektu Európske hlavné mesto kultúry - Košice 2013.. Nájomca berie na vedomie, že niektoré povinnosti prenajímateľa podľa tejto zmluvy môže v jeho mene uskutočňovať aj spoluorganizátor.

(2)	Prenajímateľ prenecháva nájomcovi do užívania časť objektu Steelparku (vo vestibule) označeného v grafickej prílohe pod por. č. .................., o výmere ........................m² v priestore Kulturparku na Kukučínovej ulici v Košiciach.

(3)	Účelom nájmu je umiestnenie nasledovných predajných prístrojov (automatov):

...............................................................................................................................................

...............................................................................................................................................

(4)	Účel nájmu je súčasťou podpornej aktivity spojenej s realizáciou verejného záujmu v rámci cieľov prioritnej osi 7 ROP v súvislosti s realizáciou projektu Európske hlavné mesto kultúry – Košice 2013.

Článok II. 
Doba nájmu

(1)	Nájom trvá odo dňa účinnosti zmluvy do 31. 12. 2013.

(2)	Nájomca berie na vedomie, že v rámci podujatí Kulturparku je predmet nájmu prístupný verejnosti len počas prevádzkovej doby Steelparku. Nájomca osobitne berie na vedomie, že v priebehu doby nájmu môže kedykoľvek dôjsť k zmene prevádzkového času.

Článok III.
Nájomné

(1)	Nájomca sa zaväzuje zaplatiť prenajímateľovi nájomné vo výške  .............  € za celú dobu nájmu, a to na účet prenajímateľa najneskôr do 5 dní od doručenia zmluvy podpísanej oboma zmluvnými partnermi. Ak nájomca nesplní túto povinnosť, je prenajímateľ oprávnený od zmluvy odstúpiť.

(2)	V cene nájmu sú zahrnuté náklady prenajímateľa s dodávkou elektrickej energie.

(3)	Ak sa nájomca dostane do omeškania so splnením povinnosti podľa ods. 1 aspoň 15 dní, je povinný zaplatiť prenajímateľovi za každý ďalší deň omeškania zmluvnú pokutu vo výške 1% z celkovej sumy nájomného, najmenej však 5 €.

Článok IV.
Osobitné ustanovenia 

(1)	Nájomca vyhlasuje, že sa oboznámil s Technicko-hygienickými podmienkami prevádzkovania predajných miest (ďalej len „THP“), ktoré vydáva prenajímateľ a zároveň sa nájomca zaväzuje ich dodržiavať. Nájomca sa zároveň zaväzuje dodržiavať organizačné pokyny osoby, ktorá je v THP označená ako kontaktná osoba za organizátora.

(2)	Nájomca sa zaväzuje užívať predmet nájmu na dohodnutý účel riadnym spôsobom. Nájomca sa zaväzuje počas celej doby nájmu mať v prevádzke predajný prístroj a podľa potreby zabezpečovať ponúkaný sortiment tovaru.

(3)	Nájomca nie je oprávnený prenechať predmet nájmu do podnájmu tretej osobe.

(4)	Nájomca sa zaväzuje oznámiť prenajímateľovi každú zmenu skutočností, ktoré uviedol v prihláške na umiestnenie predajných prístrojov počas podujatia (ďalej len „prihláška“), a to do troch pracovných dní odo dňa, kedy nastala daná skutočnosť.

(5)	V prípade, že nájomca poruší niektorú z povinností uvedených  v ods. 1 až 4 tohto článku, má prenajímateľ nárok na odstúpenie od zmluvy a zaplatenie zmluvnej pokuty vo výške 300 € za každé zistené porušenie povinnosti. Zaplatením zmluvnej pokuty nie je dotknutý nárok prenajímateľa na náhradu škody, ktorá prevyšuje výšku zmluvnej pokuty.

(6)	Nájomca je povinný zaplatiť miestnu daň v súlade so všeobecne záväzným nariadením mesta Košice č. 132.

Článok V.
Záverečné ustanovenia

(1)	Táto zmluva je vyhotovená v 3 rovnopisoch, z ktorých 1 vyhotovenie  je určené pre nájomcu a 2 vyhotovenia sú určené pre prenajímateľa. Prílohou zmluvy je fotokópia THP a fotokópia prihlášky.

(2)	Zmluva nadobúda platnosť podpisom zmluvných strán a účinnosť dňom nasledujúcim po dni jej zverejnenia na webovom sídle mesta Košice (www.kosice.sk).

(3)	Zmluvné strany vyhlasujú, že zmluvu uzavreli slobodne,  nebola uzavretá v tiesni ani za nápadne nevýhodných podmienok, zmluvu si prečítali, jej obsahu porozumeli a na znak súhlasu zmluvu podpísali.

V Košiciach dňa .................................. .

ZA PRENAJÍMATEĽA:	ZA NÁJOMCU:

........................................................	........................................................
  MUDr. Richard Raši, PhD., MPH 
              primátor mesta